Nils Lysø

Nils Kristian Lysø (født 3. september 1905 i Jøssund, død 7. juli 1977) var en norsk politiker (Ap). Lysø var fiskeriminister i Einar Gerhardsens tredje regjering fra 22. januar 1955 til 28. august 1963.

Lysø var sønn av småbruker og bygningshåndverker Helmer Johansen Lysø og Jørgine Hansen Lysøkak. Nils Kristian Lysø overtok farsgården i 1939. Han var også utdannet som kystskipper, og jobbet som fisker ved siden av gårdsdriften. Lysø var Jøssunds ordfører fra 1946 til 1953, deretter generalsekretær i Norges Fiskarlag fra 1954 til 1955.

Lysø kom først inn på Stortinget som vararepresentant i perioden 1950-53. Også i perioden 1954-57 hadde han varaplass. Fra 1958 til 1965 hadde Lysø fast plass. Etter at han gikk ut av regjeringen i 1963 satt Lysø først i Sosialkomiteen, og senere i Finans- og tollkomiteen.

Fra 1963 til 1974 var Lysø fylkesmann i Sør-Trøndelag.

Referanser

Eksterne lenker 
 
 

Norske fiskeriministre
Ap-statsråder
Statsråder i Regjeringen Gerhardsen III
Norske statsråder etter 1945
Fylkesmenn i Sør-Trøndelag
Stortingsrepresentanter fra Ap
Stortingsrepresentanter for Sør-Trøndelag
Stortingsrepresentanter 1958–1961
Stortingsrepresentanter 1961–1965
Ordførere i Jøssund
Ap-ordførere i Sør-Trøndelag
Norske foreningspersoner
Personer fra Bjugn kommune